P6_TA(2006)0319
Kehitys ja muuttoliike
Euroopan parlamentin päätöslauselma kehityksestä ja muuttoliikkeestä (2005/2244(INI))
Euroopan parlamentti, joka
—ottaa huomioon komission tiedonannon neuvostolle, Euroopan parlamentille, Euroopan talous- ja sosiaa-
likomitealle sekä alueiden komitealle: Muuttoliikkeen ja kehityksen välinen yhteys: käytännönläheisiäsuuntaviivoja (KOM(2005)0390),
—ottaa huomioon ehdotuksen Euroopan parlamentin ja neuvoston direktiiviksi jäsenvaltioissa sovelletta-
vista yhteisistä vaatimuksista ja menettelyistä palautettaessa laittomasti oleskelevia kolmansien maidenkansalaisia (KOM(2005)0391),
—ottaa huomioon seuraavat komission tiedonannot neuvostolle ja Euroopan parlamentille: ”Muuttoliikkei-
siin liittyvät ensisijaiset toimet: Hampton Courtin kokouksen ensimmäinen jatkotoimi”(KOM(2005)0621), ”EU:n toimintastrategia kehitysmaiden terveysalan henkilöresurssikriisiin vastaami-
seksi”(KOM(2005)0642) sekä ”Siirtolais- ja turvapaikkakysymysten temaattinen ohjelma kolmansien maiden
kanssa tehtävää yhteistyötä varten” (KOM(2006)0026),
—ottaa huomioon 15. ja 16. joulukuuta 2005 Brysselissä pidetyn Eurooppa-neuvoston puheenjohtajaval-
tion päätelmien IV kohdan ”Siirtolaisuutta koskeva kokonaisvaltainen lähestymistapa”,
—ottaa huomioon YK:n yleiskokouksen päätöslauselmat A/RES/58/208, A/RES/59/241 ja A/RES/60/205
kansainvälisen muuttoliikkeen ja kehityksen välisestä yhteydestä, mitä käsitellään korkean tason vuoropu-helussa yleiskokouksen 61. istunnossa vuonna 2006,
—ottaa huomioon Afrikan, Karibian ja Tyynenmeren valtioiden (AKT-maat) ryhmän sekä Euroopan
yhteisön ja sen jäsenvaltioiden välisen Cotonoussa 23. kesäkuuta 2000 allekirjoitetun kumppanuussopi-muksen (Cotonoun sopimuksen) (
1), sellaisena kuin se on muutettuna Luxemburgissa 25 päivänä kesä-
kuuta 2005 (2), ja erityisesti sen 13 artiklan maahanmuutosta,
—ottaa huomioon Brysselin julkilausuman turvapaikka-, maahanmuutto- ja liikkuvuusasioista ja julkilau-
suman täytäntöönpanoa koskevan toimintasuunnitelman, jotka hyväksyttiin 13. huhtikuuta 2006 turva-paikka-, maahanmuutto ja liikkuvuusasioista vastaavien AKT-ministerien ensimmäisessä kokouksessa,
—ottaa huomioon kansainvälisen järjestäytyneen rikollisuuden vastaisen Yhdistyneiden kansakuntien yleis-
sopimuksen ja sen vastaavat pöytäkirjat,
—ottaa huomioon AKT-EY-ministerineuvoston 13. huhtikuuta 2005 tekemän päätöksen N:o 4/2005
yhdeksännen Euroopan kehitysrahaston pitkän aikavälin kehitysmäärärahojen varauksen käytöstä (
3),
—ottaa huomioon YK:n pääsihteerin selvityksen ”Maailmanlaajuinen tutkimus naisten roolista kehityksessä,
2004: naiset ja kansainvälinen muuttoliike” A/59/287/Add.1,
—ottaa huomioon Maailmanpankin kertomuksen: Global Economic Prospects 2006: Economic
Implications of Remittances and Migration (4),
—ottaa huomioon kansainvälisen muuttoliikkeen maailmankomission lokakuussa 2005 laatiman raportin
”Muuttoliike verkottuneessa maailmassa: uusia toiminta-ajatuksia” (5),
—ottaa huomioon Euroopan unionin perusoikeuskirjan ja erityisesti sen 18, 19 ja 21 artiklan,13.12.2006 C 303 E/852 Euroopan unionin virallinen lehti
Torstai, 6. heinäkuuta 2006FI
(1) EYVL L 317, 15.12.2000, s. 3.
(2) EUVL L 287, 28.10.2005, s. 4.
(3) EUVL L 164, 24.6.2005, s. 46.
(4) http://www.worldbank.org/globaloutlook.
(5) www.gcim.org, lokakuu 2005.
—ottaa huomioon jäsenvaltioiden vuonna 2005 tekemät sitoumukset erityisesti siitä, että
—Euroopan unioni ja sen jäsenvaltiot saavuttavat vuoteen 2015 mennessä YK:n asettaman tavoitteen,
jonka mukaisesti jäsenvaltioiden on osoitettava 0,7 prosenttia bruttokansantulostaan kehitysyhteis-työhön; siten unionin olisi määrä nostaa kehitysyhteistyön määrärahat 33 miljardin euron tasosta
(vuosi 2003) yli 84 miljardiin euroon vuoteen 2015 mennessä vuosituhannen kehitystavoitteiden
mukaisesti (ks. 16. ja 17. kesäkuuta 2005 Brysselissä kokoontuneen Eurooppa-neuvoston puheenjoh-tajavaltion päätelmät),
—Euroopan unioni ja muut rahoittajat kaksinkertaistavat apunsa Afrikalle, jonka olisi siten saatava jul-
kista kehitysapua 25 miljardin dollarin edestä vuoteen 2010 mennessä (
1) (ks. G8-maiden 8. heinä-
kuuta 2005 Gleneaglesissa antama tiedonanto),
—ottaa huomioon ILO:n suosituksen N:o 151 siirtotyöläisistä,
—ottaa huomioon neuvoston ja neuvostossa kokoontuneiden jäsenvaltioiden hallitusten edustajien,
Euroopan parlamentin ja komission 20. joulukuuta 2005 antaman yhteisen julkilausuman Euroopanunionin kehityspolitiikasta ”Eurooppalainen konsensus” (
2), jolla vahvistetaan yleinen toimintakehys
yhteisön kehitysyhteistyöpolitiikalle,
—ottaa huomioon Wienin julkilausuman, joka hyväksyttiin 12. toukokuuta 2006 Euroopan unionin ja
Latinalaisen Amerikan neljännessä huippukokouksessa,
—ottaa huomioon 17. marraskuuta 2005 Afrikan kehitysstrategiasta (3),
15. marraskuuta 2005 globalisaation sosiaalisesta ulottuvuudesta (4), 26. lokakuuta 2005 taloudellisista
syistä tapahtuvan maahanmuuton hallinnassa sovellettavasta EU:n strategiasta (5), 9. kesäkuuta 2005 lail-
lisen ja laittoman maahanmuuton kytköksistä sekä maahanmuuttajien kotouttamisesta (6) sekä
12. huhtikuuta 2005 Euroopan unionin tehtävistä vuosituhannen kehitystavoitteiden saavuttamiseksi (7)
antamansa päätöslauselmat,
—ottaa huomioon 22. joulukuuta 1998 annetun neuvoston asetuksen (EY) N:o 2836/98 sukupuolten tasa-
arvoon liittyvien kysymysten sisällyttämisestä kehitysyhteistyöhön (8),
—ottaa huomioon työjärjestyksen 45 artiklan,
—ottaa huomioon kehitysyhteistyövaliokunnan mietinnön sekä ulkoasiainvaliokunnan, työllisyyden ja
sosiaaliasioiden valiokunnan, kansalaisvapauksien sekä oikeus- ja sisäasioiden valiokunnan sekä naisten
oikeuksien ja sukupuolten tasa-arvon valiokunnan lausunnot (A6-0210/2006),
A. ottaa huomioon, että 40 prosenttia 175 miljoonasta siirtolaisesta (3 prosenttia maailman väestöstä)
asuu kehitysmaissa,
B. ottaa huomioon, että muuttoliikkeet eivät ole uusi ilmiö, mutta että niiden laajuus globalisoitumisen
yhteydessä ja kaikkien kansainvälisten toimijoiden valpastuminen ovat tehneet niistä nykyään merkit-tävän poliittisen aiheen kansainväliselle yhteisölle,
C. ottaa huomioon, että 1980-luvulta alkaen maahanmuutto on lisääntynyt huomattavasti ilman, että
siihen olisi Euroopan unionin tasolla vastattu yhteisesti ja johdonmukaisesti,
D. ottaa huomioon, että Euroopan unioni vastaanottaa siirtolaisia lähes kaikista kehitysmaista eli suuri osa
siirtolaisista saapuu Aasiasta, Afrikasta ja Latinalaisesta Amerikasta ja että on epätodennäköistä, ettätämä ilmiö heikkenisi lähivuosina,13.12.2006 C 303 E/853 Euroopan unionin virallinen lehti
Torstai, 6. heinäkuuta 2006FI
(1) Avun määrä on kaksinkertainen vuoden 2004 tasoon verrattuna.
(2) EUVL C 46, 24.2.2006, s. 1.
(3) Hyväksytyt tekstit, P6_TA(2005)0445.
(4) Hyväksytyt tekstit, P6_TA(2005)0427.
(5) Hyväksytyt tekstit, P6_TA(2005)0408.
(6) EUVL C 124 E, 25.5.2006, s. 535.
(7) EUVL C 33 E, 9.2.2006, s. 311.
(8) EYVL L 354, 30.12.1998, s. 5.
E. katsoo, että kansainvälinen yhteisön laajamittaisten toimien alullepano on viivästynyt,
F. ottaa huomioon, että muuttoliikekysymys edellyttää kansainväliseltä yhteisöltä yhtenäistä vastausta ja
että tähän mennessä Euroopan unioni ei ole tarjonnut kattavaa poliittista vastausta eikä ole ottanutkäyttöönsä ongelmaan mukautettuja välineitä,
G. ottaa huomioon, että siirtolaisvirtojen sääntelyä koskevan yhteisen politiikan puuttuminen mahdollistaa
sen, että jäsenvaltiot hyväksyvät yksipuolisia päätöksiä, jotka vaikeuttavat yhtenäisen yhteisön kannanhyväksymistä,
H. katsoo, että maahanmuuttokysymyksen ratkaisun pitää saada taakseen mahdollisimman suuri enem-
mistö Euroopan unionissa,
I. ottaa huomioon korkean tason vuoropuhelun kansainvälisestä muuttoliikkeestä ja kehityksestä YK:n
yleiskokouksessa 14. ja 15. syyskuuta 2006,
J. ottaa huomioon, että Afrikan unioni on ottanut muuttoliikkeet yhdeksi keskeiseksi toimintateemakseen
Afrikan unionin komission puheenjohtajan Alpha Oumar Konarén johdolla,
K. ottaa huomioon, että siirtolaisuuden taustalla olevat erilaiset syyt ja niiden johdosta tapahtuva siirtolai-
suuden jaottelu erilaisiin luokkiin ovat huomattava jarru yleisten ja yhtenäisten, siirtolaisuuden kehitystäedistävää näkökohtaa korostavien politiikkojen täytäntöönpanolle,
L. ottaa huomioon, että suurimmat muuttoliikkeet ovat Aasiassa ja Latinalaisessa Amerikassa, mutta että
Afrikka erottuu joukosta muuttoliikkeisiin liittyvien kielteisten tapahtumien johdosta,
M. ottaa huomioon, että siirtolaisia vastaanottavat pohjoisen pallonpuoliskon maat ovat enimmäkseen
analysoinnin kohteena, vaikka 60 prosenttia muuttajista pysyy eteläisellä pallonpuoliskolla,
N. ottaa huomioon, että Euroopan unioni ja Latinalaisen Amerikka ovat sitoutuneet edistämään muuttolii-
kettä koskevaa vuoropuhelua ja yhteistyötä ja että sitoumus on kirjattu Wienin julkilausumaan,
O. katsoo, ettei virallisen kehitysavun lisääminen yksin riitä vastaamaan muuttoliikkeen ja kehityksen
yhteyttä koskevaan kysymykseen, vaan että on tärkeää myös kehittää erityisiä innovatiivisia välineitä,jotta voidaan paremmin tunnistaa ja edistää siirtolaisten asemaa köyhyyden torjunnassa ja kehityksenedistämisessä,
P. katsoo, että etsittäessä vastausta tähän ilmiöön on otettava ehdottomasti huomioon köyhyyden
torjuntaa koskevat kansalliset ja kansainväliset strategiat, jotta voidaan saavuttaa vuosituhannen kehitys-tavoitteet,
Q. katsoo, että eteläisen pallonpuoliskon maiden oikeus toteuttaa riippumatonta siirtolaispolitiikkaa on
tunnustettava ja että oikeutta on tuettava,
R. ottaa huomioon, että eteläisen pallonpuoliskon maista muuttavat lähinnä hyvin koulutetut ja yritteliäät
ihmiset ja että ”aivovuoto” vaarantaa peruspalvelujen, erityisesti terveys- ja koulutuspalvelujen, saannin
ja laadun näissä maissa,
S. katsoo, että ns. aivovuotoa lisää politiikka, jossa siirtolaisia päästetään pohjoisen pallonpuoliskon
maihin valikoivasti ”valinnaisen siirtolaisuuden” puitteissa, mikä pahentaa kilpailukyvyn heikentymistä
eteläisen pallonpuoliskon maissa,
T. ottaa huomioon, että Afrikan unionin komission puheenjohtajan Alpha Oumar Konarén mukaan näillä
politiikoilla Afrikalta evätään oikeus kehitykseen,
U. katsoo, että ns. kiertosiirtolaisuus, joka mahdollistaa siirtymisen alkuperä- ja määränpäämaiden välillä,
tuo merkittäviä kehittymisen mahdollisuuksia vastaanottaja- ja lähtömaille,13.12.2006 C 303 E/854 Euroopan unionin virallinen lehti
Torstai, 6. heinäkuuta 2006FI
V. ottaa huomioon, että yhteinen kehitys (co-development), jolla tarkoitetaan siirtolaisyhteisöjen potentiaalin
hyödyntämistä kehittyneissä maissa siirtolaisten alkuperämaan kehityksen hyväksi, pyrkii muuntamaan
siirtolaisuutta kansojen välisen kehityksen ja keskinäisen avun välineeksi,
W. katsoo, että siirtolaisten varainsiirrot alkuperämaahan ovat huomattava kehitysmahdollisuus, että nämä
siirrot ovat paljon suurempia kuin virallinen kehitysapu maailmanlaajuisella mittakaavalla ja että suu-rimmassa osassa tapauksia näiden siirtojen pankkikulut ja muut kulut ovat erittäin korkeat ja avoimuus
on puutteellista; korostaa kuitenkin, että siirrot menevät ennen kaikkea perheiden tarpeisiin ja että
ainoastaan pieni osa niistä päätyy rahoittamaan investointeja ja kehitystä,
X. katsoo kuitenkin, että näiden siirtojen tarkoituksena ei ole korvata julkista kehitysapua tai olla peruste
sen vähentämiselle,
Y. ottaa huomioon, että maailmassa oli vuonna 2005 lähes 9,2 miljoonaa pakolaista ja 25 miljoonaa
maansisäistä pakolaista, joista puolet Afrikassa, jossa heillä ei ole minkäänlaista kansainvälisen yhteisöntarjoamaa suojaa; katsoo, että tämä saattaa pakolaiset hyvin eriarvoiseen asemaan, mitä ei voidahyväksyä,
Z. ottaa huomioon pakolaisten ja ekologisista syistä kotiseudultaan lähteneiden määrän lisääntymisen ja
sen, että se voi YK:n pakolaiskomissaarin mukaan nousta lähivuosina 50 miljoonaan,
AA. katsoo, että maahanmuuttajien yhteiskuntaan kotouttaminen on kaksisuuntainen prosessi, joka
perustuu laillisten maahanmuuttajien ja vastaanottajavaltion vastavuoroisiin oikeuksiin ja velvoitteisiinja jonka tarkoituksena on varmistaa, että maahanmuuttajat kykenevät osallistumaan kyseisessä yhteis-kunnassa,
AB. ottaa huomioon, ettei kansainvälinen yhteisö eivätkä jotkin kansalliset lainsäädännöt edelleenkään
kykene tarjoamaan riittävää suojaa siirtolaisille, jotka joutuvat usein kokemaan syrjintää ja elämäänsosiaalisessa epävarmuudessa,
AC. ottaa huomioon, ettei yksikään EU:n jäsenvaltio ole vielä ratifioinut siirtotyöläisten ja heidän perheenjä-
sentensä oikeuksista tehtyä kansainvälistä yleissopimusta,
AD. ottaa huomioon, että Euroopan unioni on osoittanut maahanmuuttajien kotouttamiseen vain
15 miljoonaa euroa vuoden 1999 jälkeen, mikä on 0,5 euroa maahanmuuttajaa kohti,
AE. katsoo, että maahanmuuttoon liittyvän ihmiskaupan torjunta sekä naisten ja lasten kauppaamisen ja
hyväksikäytön torjunta pitää ottaa etusijalle Euroopan unionissa,
AF. ottaa huomioon, että 51 prosenttia kehittyneiden maiden siirtolaisista ja 46 prosenttia kehitysmaiden
siirtolaisista on naisia (
1); arvioi, että tiedot laittoman siirtolaisuuden aiheuttamista riskeistä ovat riittä-
mättömiä; toteaa, että siirtolaisnaiset joutuvat muita enemmän seksuaalisen hyväksikäytön, väkivallan,syrjinnän ja työssä tapahtuvan hyväksikäytön kohteeksi; katsoo, että maahanmuuttopolitiikoissa ei oteta
huomioon naisten erityistä roolia,
AG. katsoo, että siirtolaisuus voi auttaa naisia parantamaan elämänlaatuaan, lisäämään itsemääräämisoikeut-
taan, tukemaan syrjäytyneitä henkilöitä ja pakenemaan ahdistavia sosiaalisia olosuhteita,
AH. ottaa kuitenkin huomioon, että naiset joutuvat usein muuttamaan esimerkiksi pakkoavioliiton,
köyhyyden tai aseellisten selkkausten kaltaisten ongelmien takia,
AI. katsoo, että siirtolaisnaiset joutuvat herkemmin seksuaalisen hyväksikäytön, syrjinnän ja työssä tapah-
tuvan hyväksikäytön uhreiksi, että naisten tiedot ja taidot heitetään usein hukkaan ja että he myösjoutuvat usein väkivallan uhreiksi, kärsivät terveyshaitoista, ovat eristyksissä muusta yhteiskunnasta taipäätyvät ihmiskaupan uhreiksi,
AJ. ottaa huomioon, että Euroopan unionissa asuu nykyisin huomattava määrä siirtolaisnaisia, joilla ei ole
henkilöllisyyspapereita, mikä lisää työssä hyväksikäytön vaaraa sekä heidän kohtaamansa seksuaalisenhyväksikäytön ja väkivallan vaaraa,13.12.2006 C 303 E/855 Euroopan unionin virallinen lehti
Torstai, 6. heinäkuuta 2006FI
(1) ILOn julkaisu: Preventing Discrimination, Exploitation and Abuse of Women Migrant Workers: An Information Guide
—booklet 1: Why the focus on women migrant workers. Geneve, 2003, ILO, s. 9.
1. on vakuuttunut siitä, että Euroopan unionin on otettava keskeinen rooli muuttoliikkeen nostamiseksi
kehityksen moottoriksi;
2. katsoo, että unionin on saatava aikaan sellainen alueellinen poliittinen ratkaisu kehityksen ja muutto-
liikkeen välistä yhteyttä koskevaan kysymykseen, jossa pääpaino on Afrikalla ja eteläisen pallonpuoliskonmaiden välillä tapahtuvalla muuttoliikkeellä; vaatii, että siirtolaisuuskysymys nostetaan keskeiselle sijalleEuroopan unionin ja sen kumppaneiden välisessä poliittisessa vuoropuhelussa, sekä kannattaa Euroopan jaAfrikan välisen huippukokouksen järjestämistä yhteisen poliittisen ratkaisun aikaansaamiseksi;
3. katsoo, että Euroopan maahanmuutto- ja kehitysyhteistyöpolitiikan olisi perustuttava ennen kaikkea
kolmansia maita kohtaan osoitettavan solidaarisuuden ja yhteisen kehityksen periaatteisiin, jotta maahan-
muuton syyt saadaan ratkaistua ja etenkin jotta köyhyys saadaan poistettua;
4. toistaa kannattavansa ihmisten liikkuvuutta yhtenä ihmisoikeutena ja katsoo, että tässä yhteydessä
kyseistä käsitettä ei voida tarkastella markkinalogiikan mukaisesti; korostaa, että kaikissa alan politiikoissapitää pyrkiä edistämään vapaaehtoista eikä pakollista liikkuvuutta;
5. korostaa, että siirtolaiskysymys on mahdollista ratkaista riittävällä tavalla Euroopan tasolla ainoastaan,
jos otetaan käyttöön yhteinen strategia, jossa vahvistetaan selkeästi tavoitteet ja jäsenvaltioiden käytössä
olevat mekanismit, joilla ne voivat yhdessä vastata tähän ilmiöön solidaarisesti;
6. muistuttaa, että kaikkien valtioiden velvollisuus on torjua ihmisten hyväksikäyttöä ja ihmiskauppaa;
muistuttaa, että on olemassa multilateraalisia välineitä kuten kansainvälisen järjestäytyneen rikollisuudenvastainen Yhdistyneiden kansakuntien yleissopimus ja sen vastaavat pöytäkirjat, jotka muodostavat tehok-kaan mekanismin, kun pyritään torjumaan ihmisillä ja maahanmuuttajilla käytävää kauppaa ja suojelemaanheidän perusoikeuksiaan sekä asettamaan oikeudessa syytteeseen ne, jotka harjoittavat kyseistä rikollista
toimintaa; vaatii valtioita, jotka eivät vielä ole ratifioineet tätä yleissopimusta tai liittyneet siihen, toimimaan
mahdollisimman nopeasti;
7. kehottaa sisällyttämään maahanmuuttokysymyksen EU:n ulkoisiin toimiin Barcelonan prosessin
esimerkin mukaisesti;
8. pitää myönteisenä neuvoston ehdotusta, joka koskee maahanmuuttoa käsittelevän Euromed-ministeriko-
kouksen järjestämistä vuonna 2006; tukee myös muuttoliikettä käsittelevää Euroopan unionin ja Afrikanhuippukokousta Rabatissa kesäkuussa 2006 ja jossa keskustellaan Maghreb-maiden ja Saharan eteläpuolisen
Afrikan muuttoliikkeestä Eurooppaan;
9. pitää kaikkia maahanmuuttopolitiikan parantamiseksi toteutettuja toimia myönteisinä ja korostaa, että
tarvitaan kattava lähestymistapa, johon sisältyy selkeä näkemys tärkeimmistä maahanmuuttopolitiikassatoteutettavista toimista sen sijaan, että tuettaisiin hajanaisia toimia kyseisen politiikan kehittämiseksi;
10. suosittelee, että neuvosto ryhtyy asianmukaisiin toimiin, joilla varmistetaan kussakin jäsenvaltiossa
maahanmuutosta ja kehityksestä vastaavien tahojen yhteistyön ja toimien yhteensovittamisen tehostaminen;
11. korostaa, että kehitysavun lisääminen on välttämätön toimenpide siirtolaisuuden nostamiseksi kehi-
tyksen moottoriksi mutta että tämä ei yksin riitä; kehottaa Euroopan unionia ja sen jäsenvaltioita noudatta-
maan vuonna 2005 tehtyjä poliittisia sitoumuksia;
12. suosittelee, että siirtolaisuus ja sen vaikutukset kehitykseen otettaisiin kokonaisvaltaisesti huomioon
kaikissa niissä näkökohdissa ja toimissa, joilla pyritään täyttämään vuosituhannen kehitystavoitteet; palauttaamieliin, että yleinen strategia tarvitsee menestyäkseen asianmukaisen oikeudellisen kehyksen sekä Euroopanunionissa että alkuperämaissa;
13. korostaa, että siirtolaiskysymys on integroitava paremmin kehitysapupolitiikkaan ja -suunnitelmiin, ja
suosittelee, että kansallisesti kyseinen asia otettaisiin osaksi köyhyyden vähentämistä koskevia strategia-asia-
kirjoja;13.12.2006 C 303 E/856 Euroopan unionin virallinen lehti
Torstai, 6. heinäkuuta 2006FI
14. tunnustaa siirtolaisten merkityksen EU:n ja alkuperämaiden välisten yhteyksien vahvistamisessa erityi-
sesti muuttoliikkeeseen liittyvissä kysymyksissä; vaatii kehitysmaiden ja EU:n jäsenvaltioiden instituutioiden
yhteistyön vahvistamista muun muassa yhteistä kehitystä koskevia hankkeita toteuttamalla;
15. katsoo, että yhteistyössä aikaansaatava kehitys, jossa tunnustetaan siirtolaisten rooli alkuperämaan
kehityksen kannalta sekä vahvistetaan tätä roolia, on tunnustettava Euroopan tasolla;
16. korostaa, että voidakseen nostaa siirtolaisuuden kehityksen moottoriksi unionin on otettava käyt-
töönsä kaksi ensisijaista välinettä, jotka ovat
—riittävän joustavasti hallinnoitu erityisrahasto, josta rahoitetaan erityisesti toimia, joilla pyritään saamaan
aikaan yhteistä kehitystä,
—takuurahasto, jolla varmistetaan siirtolaisten mikrotason hankkeiden jatkuvuus ja maksimoidaan niiden
vaikutus kehitykseen;
17. katsoo, että Aeneas-ohjelma sekä sitä vuonna 2007 seuraava ohjelma on valjastettava kehitysstrategian
palvelukseen erityisesti siten, että rahoitetaan toimia, joilla pyritään saamaan aikaan yhteistä kehitystä, ja ettätavoitetta on noudatettava tiukasti, jotta voidaan esimerkiksi välttää se, että varoja osoitetaan Euroopanunionin ulkorajojen puolustamiseen;
18. korostaa, että ohjelman pitää vahvistaa muuttovirtojen hallintajärjestelmien tehokkuutta ja tukea alku-
perä- ja kauttakulkumaille; suosittelee tätä varten, että ohjelmaan sisällytetään
—useita määrärahamuotoja (yhteinen kehitys, tutkimukset, turvallisuus jne.), jotta voidaan rahoittaa useisiin
eri kohtiin liittyviä hankkeita,
—hankkeiden valintakriteerit sekä myönnettävän tuen tyyppiä ja määrää koskevat säännöt,
—hankkeiden valintakomitea, joka on vapaa tekemään päätöksissä näin vahvistetussa kehyksessä,
—kansalaisjärjestöille asetettujen sääntöjen tarkistaminen vakuusrahastojen osalta;
19. ehdottaa integroitujen alueellisten kehitysyhteistyösuunnitelmien laatimista Afrikan keskeisiä maasta-
muuttoalueita varten, jotta voidaan rahoittaa
—infrastruktuurien (vesihuollon, sähköverkkojen, terveyskeskusten, koulujen, teiden jne.) rakentamista,
—osa toimintakuluista tähän tarkoitukseen osoitetuista budjettivaroista;
katsoo, että vastaavia toimia voidaan toteuttaa Latinalaisen Amerikan ja Aasian keskeisillä maastamuuttoa-
lueilla;
20. kiinnittää huomiota ongelmiin ja korkeisiin kustannuksiin, joita siirtolaisilla on heidän siirtäessään
varoja alkuperämaahansa, ja korostaa lisäksi pankkien ulkopuolisen siirtojärjestelmän avoimuuden puutetta;vahvistaa, että on tarpeen ottaa käyttöön varma järjestelmä, joka takaa lähettäjän ja vastaanottajan tietojensuojan, jotta voidaan edistää kanavoituja rahalähetyksiä säänneltyjen siirtojen myötä, koska tietyt vaihtoeh-toiset järjestelmät, joihin siirtolaiset turvautuvat, ovat joissakin tapauksissa todellisia kiskurijärjestelmiä;
21. kehottaa komissiota, jäsenvaltioita sekä kansallisia ja kansainvälisiä rahoituslaitoksia toteuttamaan
toimia, joilla pyritään
—edistämään ja helpottamaan siirtolaisten keräämien varojen siirtoa siten, että varojensiirto olisi aiempaa
halvempaa, nopeampaa ja turvallisempaa, jotta siirtolaisia kannustettaisiin käyttämään virallisia siirtoka-
navia,13.12.2006 C 303 E/857 Euroopan unionin virallinen lehti
Torstai, 6. heinäkuuta 2006FI
—saamaan entistä suurempi osa siirtolaisista rahoituspalvelujen piiriin,
—kanavoimaan siirtolaisten kotimaahansa palauttamat varat tuottaviin sijoituksiin siten, että helpotetaan
mikroyritysten ja pk-yritysten luotonsaantia ja kartoitetaan maahanmuuttajille suunnatut innovatiiviset
rahoitustuotteet, kuten ”kehitystä eteenpäin vievä säästöohjelma”,
—varmistamaan ns. epävirallisten kanavien, erityisesti hawalan, kautta tehtyjen varainsiirtojen avoimuuden;
22. pyytää komissiota laatimaan ehdotuksen sääntelykehyksestä, jonka tarkoituksena on vähentää kustan-
nuksia ja lisätä avoimuutta, mitä tulee siirtolaisten varainsiirtoihin alkuperämaahansa; palauttaa mieliin, ettätällaiset rahalähetykset ovat toiseksi tärkein ulkoinen rahoituslähde kehitysmaille ja että niiden kulut voivatolla jopa 20 prosenttia kokonaissummasta;
23. tunnustaa pk-yritysten aseman merkityksen työpaikkojen luomisessa ja kehityksen edistämisessä;
kehottaa komissiota kehittämään yhteistyössä Euroopan investointipankin kanssa ohjelmia, joilla maahan-muuttajia kannustetaan investoimaan aiempaa enemmän tällaisiin yrityksiin;
24. kehottaa komissiota ja jäsenvaltioita kehittämään ohjelmia, joiden tarkoituksena on koulutettujen siir-
tolaisten mobilisointi kehityksen palvelukseen siten, että vastataan palkkaerokustannuksista kotimaahansapaluuta harkitsevien hyvin koulutettujen henkilöiden puolesta, tai ottamalla käyttöön ”kahden oppituolin”
järjestelmä julkisen sektorin henkilökuntaa (kuten opettajia, tutkijoita tai lääkäreitä) varten eteläisen pallon-
puoliskon maissa; kehottaa komissiota laatimaan selvityksen kokemuksista, joita on saatu ”kahden oppi-
tuolin” järjestelmän kokeilusta jäsenvaltioissa;
25. kehottaa komissiota ja jäsenvaltioita tarkastelemaan mahdollisia toimia, joihin voitaisiin ryhtyä sen
varmistamiseksi, että alkuperämaihin palaavat maahanmuuttajat voivat siirtää eläkkeensä ja sosiaalietunsaasianomaiseen alkuperämaahan;
26. pitää myönteisenä komission ehdotuksia niiden toimenpiteiden harkitsemisesta, jotka koskevat eläkeoi-
keuksien siirtämistä, pätevyyksien tunnustamista ja sellaisten järjestelmien toimintaa, jotka helpottavat tutki-joiden ja muiden akateemisesti koulutettujen liikkuvuutta, jotta he voivat halutessaan palata alkuperämaa-
hansa ja kotoutua sinne menestyksekkäästi;
27. kehottaa Euroopan unionia ja sen jäsenvaltioita edistämään kiertosiirtolaisuutta tai edestakaista muut-
toliikettä siten, että
—toteutetaan yhdessä alkuperämaiden kanssa väliaikaista maahanmuuttoa koskevia toimenpiteitä ja
ohjelmia esimerkiksi siten, että myönnetään tietyille henkilöille toistuvaisviisumeita,
—tehdään eläkkeiden ja muiden sosiaaliavustusten siirrosta järjestelmällinen osa alkuperä- ja määränpää-
maiden välistä toimintaa ja varmistetaan, että työntekijät saavat etuutensa (alle 25 prosenttia kansainväli-sistä siirtolaisista asuu maissa, jotka ovat mukana tällaisissa sopimuksissa);
28. pitää myönteisenä komission aloitetta kiertosiirtolaisuuden edistämisestä, mikä tarkoittaa maahan-
muuttajien kaksisuuntaista liikkuvuutta alkuperämaansa ja kohdemaansa välillä, minkä kautta he siirtäväthankkimansa tietämyksen ja kokemuksen käytettäväksi kotimaassaan; korostaa, että kiertosiirtolaisuuteen onehdottomasti liitettävä kotouttamistoimet saapuville ja lähteville maahanmuuttajille; korostaa kansalaisyhteis-kunnan, kansalaisjärjestöjen ja työmarkkinaosapuolten roolia tässä prosessissa;
29. pitää myönteisenä myös komission ehdotuksia, jotka koskevat oleskelu- ja työlupakysymyksiä koskevaa
vuoropuhelua sekä sellaisten siirtotyöläisten liikkuvuutta koskevien ohjelmien hallintaa, joiden avulla
maahanmuuttajien valmiudet saatetaan vastaamaan kehitysmaiden tarpeita;
30. pyytää pohjoisen ja eteläisen pallonpuoliskon maiden julkisia tahoja investoimaan kansalaisten opetuk-
seen ja koulutukseen; toistaa tukevansa tavoitetta ”20/20”, jonka mukaan 20 prosenttia pohjoisen maiden
julkisesta avusta ja 20 prosenttia etelän maiden kansallisesta talousarviosta osoitetaan peruspalveluihin;13.12.2006 C 303 E/858 Euroopan unionin virallinen lehti
Torstai, 6. heinäkuuta 2006FI
31. kehottaa eteläisen pallonpuoliskon maita kehittämään strategioita, joiden tarkoituksena on ”kouluttaa
ja pitää koulutetuista kiinni”, erityisesti nostamalla sosiaalisten ammattien arvostusta ja kiinnittämällä
huomiota naisten tilanteeseen, koska he usein kärsivät tällaisesta syrjinnästä;
32. kehottaa unionia sisällyttämään ns. kunnollisen työn saannin helpottamisen jäsenvaltioiden asialis-
toihin kehitysasioista puhuttaessa; kehottaa lisäksi erityisesti
—sisällyttämään työssä noudatettavia perussääntöjä koskevat lausekkeet kaikkiin Euroopan unionin tai sen
jäsenvaltioiden allekirjoittamiin kahdenvälisiin sopimuksiin,
—ottamaan käyttöön valvontavälineen (”kahdenväliset tarkkailijat”),
—helpottamaan kunnollisen työn saantia, koska työ on olennainen osa vuosituhannen yhdeksättä kehitys-
tavoitetta;
pyytää kuitenkin, että tätä käsitettä ei käytetä pohjoisen pallonpuoliskon maissa tariffeihin perustumatto-
mana esteenä pääsylle niiden markkinoille;
33. kehottaa Euroopan unionia ja jäsenvaltioita panemaan täytäntöön politiikkoja, joilla vähennetään aivo-
viennin kielteisiä taloudellisia ja sosiaalisia vaikutuksia eteläisen pallonpuoliskon maissa siten, että
—koulutuksessa suositaan työvoiman puutteesta kärsiviä aloja,
—rahoitetaan pohjoisen ja eteläisen pallonpuoliskon kumppanimaiden kesken laadittavia yhteisinvestoin-
tiohjelmia erityisesti niiden maiden ja alojen hyväksi, jotka kärsivät eniten aivoviennistä;
34. kehottaa ottamaan käyttöön ”eurooppalaiset käytännesäännöt” sekä jäsenvaltioissa sovellettavat kansal-
liset säännöt rekrytoinnin valvontaa varten;
35. panee tyytyväisenä merkille komission aikomuksen esittää erityinen ohjelma henkilöresurssikriiseihin
vastaamiseksi terveysalalla Afrikassa;
36. pitää myönteisenä, että aiotaan kehittää kattava ja johdonmukainen lähestymistapa henkilöstön eetti-
seen rekrytointiin aloilla, jotka ovat erityisen alttiita aivovuodolle;
37. suhtautuu myönteisesti 15. ja 16. joulukuuta 2005 pidetyn Eurooppa-neuvoston puheenjohtajavaltion
päätelmiin aiheesta ”Maahanmuuttoa koskevaa kokonaisvaltainen lähestymistapa” sekä viimeaikaisia komis-
sion ehdotuksiin, jotka liittyvät aivovientiin, alkuperämaahan suuntautuviin rahalähetyksiin, diasporaan,väliaikaiseen/kiertosiirtolaisuuteen, sosiaaliturvaetuihin, toistuvaisviisumeihin jne.;
38. katsoo, että ”aivojen kierrolla” on merkittävä rooli pyrittäessä lisäämään siirtolaisuuden myönteisiä
vaikutuksia kehitykseen, kun otamme huomioon, että kehitysmaat osallistuvat täysimääräisesti ammatti-taidon vaihtoon globaaleilla työmarkkinoilla; suosittelee komissiolle ja jäsenvaltioille, että ne sitoutuvat päät-täväisesti tämän alan toimiin ja ehdottavat toimenpiteitä, joilla pyritään
—edistämään väliaikaista ja potentiaalista paluumuuttoa unionissa saatavien kokemusten perusteella,
—edistämään kehitysmaiden ja Euroopan unionin jäsenvaltioiden instituutioiden (kuten tutkimuslaitosten,
yliopistojen ja sairaaloiden) välistä kumppanuutta,
—edistämään todistusten tunnustamista;
39. toteaa, että kolmansien maiden työntekijöiden tiettyjen ammatillisten ja/tai akateemisten pätevyyksien
tunnustamatta jättäminen tai tunnustamisen vaikeuttaminen hankaloittaa tällaisten työntekijöiden pääsyä
EU:n jäsenvaltioiden työmarkkinoille yhtäläisin ehdoin; katsoo myös, että EU:ssa työssä käyvillä maahan-
muuttajilla olisi oltava oikeus osallistua koulutusohjelmiin, jotta he voivat kehittää ammattipätevyyttään;13.12.2006 C 303 E/859 Euroopan unionin virallinen lehti
Torstai, 6. heinäkuuta 2006FI
40. kehottaa komissiota esittämään aloitteita, joilla helpotetaan ammatillisten pätevyyksien tunnustamista
ja vahvistetaan vähimmäisstandardit eurooppalaisen vastaavuusjärjestelmän kehittämiseksi ulkomaisia todis-
tuksia varten;
41. vaatii, että naisten erityinen rooli siirtolaisuudessa ja kehityksessä otettaisiin entistä paremmin
huomioon, ja vaatii lisäksi erityisesti, että
—sukupuolikysymykset sisällytettäisiin kaikkiin siirtolaisuutta koskeviin kehitys- tai kehitysyhteistyöohjel-
miin,
—naiset ja naisjärjestöt saisivat etusijan toimissa, joilla pyritään ottamaan huomioon muuttoliikkeiden rooli
kehityksessä sekä rahoittamaan tähän liittyviä hankkeita,
—alkuperämaissa toteutetaan tiedotuskampanjoita laittomasta siirtolaisuudesta, laittomien siirtolaisten
oikeuksista ja riskeistä, mukaan lukien ihmiskauppa, väkivalta ja seksuaalinen hyväksikäyttö;
42. pyytää jäsenvaltioita tukemaan toimia, jotka vahvistavat naispuolisten siirtotyöläisten yhteiskuntapoliit-
tista, taloudellista ja psykologista vaikutusvaltaa etenkin heidän perheisiinsä nähden sekä auttavat heitä hank-
kimaan taitoja, joita he tarvitsevat voidakseen kotoutua kunnolla vastaanottavaan maahan, sekä oikeudet,
aseman ja roolin turvaavia toimia, samalla kun ne vahvistavat naisten asioita ajavien kansalaisjärjestöjenasemaa sekä siirtolaisnaisten verkostojen tehtävää,
43. kehottaa jäsenvaltioita varmistamaan, että syrjimättömyysperiaatetta sovelletaan siirtolaisnaisten
mahdollisuuksiin päästä yhteisön työmarkkinoille ja heidän osallistumiseensa näihin työmarkkinoihin, sekä
takaamaan, että heidän sosiaalisia ja taloudellisia perusoikeuksiaan, etenkin palkkatasa-arvoa, kunnioitetaan;
44. kehottaa jäsenvaltioita kiinnittämään erityistä huomiota siirtolaisnaisten lapsiin, jotta heitä suojellaan
hyvin ja jotta terveydenhoitopalvelujen käyttäminen ja koulutuksen saaminen tehdään heidän kannaltaanhelpommaksi;
45. tukee ehdotusta julkilausumaksi ja ehdotusta sen täytäntöönpanoa koskevaksi toimintasuunnitelmaksi,
jotka turvapaikka-, maahanmuutto ja liikkuvuusasioista vastaavat AKT-ministerit hyväksyivät Brysselissä13. huhtikuuta 2006 antamassaan julkilausumassa ja toimintasuunnitelmassa ja jossa pyydetään luomaanvirtuaalinen seurantakeskus AKT-maiden muuttoliikkeen osalta, jotta voidaan kerätä kattavia ja riippumat-tomia tietoja siirtolaiskysymyksen ratkaisun löytämiseksi AKT-maissa;
46. on tyytyväinen siihen, että AKT-maiden ja Euroopan unionin välille on tarkoitus ottaa käyttöön
vuoden 2006 loppuun mennessä siirtolaisuutta koskeva väline; kehottaa tästä huolimatta komissiota selkiyt-tämään tavoitteitaan ja takaamaan, ettei kyseisen välineen käytössä poiketa sen alkuperäisestä kehitystavoit-teesta;
47. epäilee, onko kannattavaa ja tehokasta laatia takaisinottoa koskevia sopimuksia ja lausekkeita, joiden
tarkoituksena on liittää taloudellinen ja tekninen tuki yhteen kolmansien maiden ”takaisinottoperformanssin”
kanssa; korostaa, että kyseinen vastavuoroisuusvaatimus uhkaa köyhdyttää siirtolaisuutta synnyttäviä maita;
48. kehottaa komissiota ehdottamaan toimenpiteitä, joilla parannetaan AKT-maiden valmiuksia harjoittaa
itsenäistä siirtolaispolitiikkaa Euroopan siirtolaisrahaston tai AKT-EU-välineen yhteydessä;
49. katsoo, että Afrikan unionilla ja Afrikan alueellisilla järjestöillä voi olla keskeinen rooli taloudellisista
syistä tapahtuvan siirtolaisuuden kanavoimisessa Afrikassa esimerkiksi yhteistä kehitystä koskevien, EU:n jasiirtolaisuutta synnyttävien maiden välisten yhteistyösopimusten tai kahden- ja monenvälisten sopimusten
välityksellä, jotka sisältävät ihmisoikeuksien ja Kansainvälisen työjärjestön ILO:n normien noudattamista
koskevia lausekkeita; katsoo, että Euroopan unionin on tuettava tämänsuuntaisia aloitteita;13.12.2006 C 303 E/860 Euroopan unionin virallinen lehti
Torstai, 6. heinäkuuta 2006FI
50. katsoo, että AKT-maiden ja Euroopan unionin välinen kumppanuus tarjoaa etuoikeutetun foorumin,
jossa voidaan esittää yhteisiä vastauksia siirtolaisuuteen liittyviin ongelmiin Cotonoun sopimuksen 13 artiklan
nojalla; kehottaa komissiota sisällyttämään neuvottelujen alla oleviin talouskumppanuusohjelmiin tai takaisi-nottosopimuksista mahdollisesti käytäviin neuvotteluihin tavoitteet, joilla pyritään
—varmistamaan AKT-maiden kansalaisten tasavertainen kohtelu sosiaaliturvaa koskevissa asioissa, mistä
määrätään jo Lomén sopimuksessa mutta mikä on jäänyt vain kuolleeksi kirjaimeksi,
—parantamaan AKT-maiden kansalaisten mahdollisuuksia saada lyhytkestoisia viisumeita sekä luomaan
sääntöjä, jotka suosivat enemmän väliaikaisen työvoiman liikkuvuutta,
—luomaan AKT-maihin tiedotusohjelma niille, jotka saattavat muuttaa unionin alueelle;
51. kehottaa komissiota laatimaan strategian, jolla tuetaan suurista siirtolaismääristä kärsiviä määränpää- ja
kauttakulkumaita, ja tutkimaan yhteistyössä asianomaisten maiden kanssa muuttoliikkeen keskuksissa ja
tunnetuilla kauttakulkualueilla sovellettavia, siirtolaisille suunnattuja toimintaohjelmia, joissa pääpaino onheikoimmassa asemassa olevilla siirtolaisryhmillä, kuten naisilla tai vanhemmistaan eroon joutuneilla alaikäi-sillä, ja joilla
—autetaan näitä väestöryhmiä saavuttamaan itsemääräämisoikeus ja saavuttamaan potentiaalinsa muulla
tavoin kuin liikkuvuuden kautta,
—parannetaan kauttakulkevien siirtolaisten elinoloja erityisesti Sahelissa (tietopisteet, ulkomaisten siirto-
laisten tukikeskukset),
—ehdotetaan sukupuolitautien ja aidsin ehkäisy- ja hoitotoimia muuttoliikkeen keskuksissa ja reiteillä,
koska sukupuolitautien ja ihmisten liikkuvuuden välillä on yhteys;
52. pyytää, että nämä toimintaohjelmat käsittelevät erityisesti muuttoliikkeen ja karkotusten aiheuttamien
psyykkisten vaikutuksen analysointia sekä näistä kielteisistä vaikutuksista kärsivien naisten ja lasten psyyk-kistä tukea ja hoitamista;
53. vaatii Euroopan unionia tukemaan kansainvälisen yhteisön tavoitteita, jotta selkeytettäisiin poliittisen
sekä ympäristö- ja talouspakolaisen käsitteet, ja antamaan kaikille pakolaisryhmille asianmukaisen suojan ja
avun; katsoo, että 28. heinäkuuta 1951 tehdyssä pakolaisten oikeudellista asemaa koskevassa yleissopimuk-sessa määrätty suoja pitää ulottaa koskemaan myös maansisäisiä pakolaisia; pyytää jäsenvaltioita ja kansain-välistä yhteisöä varmistamaan, että sisäisiä siirtymäliikkeitä koskevia YK:n perusperiaatteita kunnioitetaan, jasuosittelee, että näistä maansisäisten pakolaisten suojelun normeista laaditaan kansainvälinen yleissopimus;
54. on huolissaan taloudellisista vaikeuksista, joita YK:n pakolaisasiain päävaltuutetulla on; katsoo, että
komission pitäisi lisätä taloudellista tukeaan päävaltuutetun johtamille hankkeille ja että Euroopan unionin,joka on päävaltuutetun keskeisin tukija, on painostettava muita lahjoittajia, jotta päävaltuutettu saisi resurs-seja tehtäviensä hoitamiseksi parhaissa olosuhteissa;
55. pyytää komissiota laatimaan hankkeita yhteistyössä YK:n pakolaisasiain päävaltuutetun, valtioiden tai
alueellisten järjestöjen kanssa
—pakolaisten ja maansisäisten pakolaisten vapaaehtoiseksi kotiuttamiseksi,
—tukea koskevien jatkotoimenpiderakenteiden luomiseksi näiden väestönosien palatessa takaisin;13.12.2006 C 303 E/861 Euroopan unionin virallinen lehti
Torstai, 6. heinäkuuta 2006FI
56. rohkaisee alkuperämaita ja kauttakulkumaita soveltamaan aktiivisesti maahanmuuttoa ja kehitystä
koskevaa uutta lähestymistapaa;
57. pyytää komissiota käynnistämään vuoropuhelun siirtolaisten alkuperämaiden kanssa ja pyytämään
niitä kieltämään ihmisoikeuksia rikkovat käytännöt, joihin kuuluvat naisten sukuelinten silpominen, pakko-avioliitot, moniavioisuus ja avioero ilman molempien osapuolten suostumusta;
58. pyytää komissiota arvioimaan laadullisesti ja määrällisesti kehitysavun kustannuksia ja kehitysapuoh-
jelmia kolmansissa maissa sekä tekemään tilannekatsauksen tuloksista, joita on saavutettu naisten aseman
parantamisen alalla siirtolaisten alkuperämaissa;
59. pyytää jäsenvaltioita ottamaan huolellisemmin huomioon konflikteista johtuvan pakolaisuuden sosiaa-
liset, fyysiset ja psykologiset vaikutukset siirtolaisnaisiin, jotka epävarman tilanteensa vuoksi voivat todennä-köisemmin joutua väkivallan uhreiksi;
60. pyytää jäsenvaltioita ja Euroopan unionia varmistamaan, että väkivallan uhreiksi joutuneille siirtolais-
naisille tiedotetaan täysimääräisesti heidän oikeuksistaan, että heidän on todella mahdollista saada oikeudel-lista apua ja että he voivat saada itsenäisen oikeudellisen aseman sekä oleskelu- ja työluvan;
61. pyytää komissiota ja neuvostoa tiedottamaan järjestelmällisesti paikallisten edustustojen ja suurlähetys-
töjen välityksellä naisille, jotka haluavat muuttaa Euroopan unioniin, laillista maahanmuuttoa koskevista
ehdoista, heidän oikeuksistaan ja velvollisuuksistaan sekä eurooppalaisissa yhteiskunnissa vallitsevista perus-
periaatteista ja -arvoista;
62. pyytää siksi jäsenvaltioita kehittämään sellaisia kehitysyhteistyön erityisiä muotoja ja ohjelmia, joiden
tarkoituksena on varmistaa, että konfliktien takia pakolaisiksi päätyneet naiset ja muut siirtolaisnaiset, jotkakärsivät siirtolaisuutensa henkisistä, fyysisistä ja yhteiskunnallisista seurauksista, saavat terveydellistä japsykologista apua sekä sosiaaliapua;
63. korostaa hyvien käytäntöjen vaihtamisen olevan tärkeää sekä jäsenvaltioiden välillä että yhteisön ulko-
puolisten maiden, etenkin kehitysmaiden, kanssa;
64. pitää valitettavana, ettei komissio ole ottanut huomioon sukupuolinäkökulmaa tiedonannossaan
”Muuttoliikkeen ja kehityksen yhteys: käytännönläheisiä suuntaviivoja”; ehdottaa, että perustetaan toimie-linten välinen korkean tason työryhmä, jonka tehtävänä olisi valvoa yhteisön maahanmuuttopolitiikan kehi-
tystä sukupuolinäkökulmasta ja kehittää välineitä, joilla arvioidaan maahanmuuttopoliittisten toimenpiteiden
vaikutusta sukupuolikysymyksiin ennen toimenpiteiden hyväksymistä;
65. kehottaa neuvostoa ja komissiota hyväksymään EU:n suuntaviivoja sekä konkreettisia ja kohdennettuja
sukupuolikysymyksiin liittyviä tavoitteita ja osoittimia maahanmuuttopolitiikan alalla, mukaan lukien kansal-lisesti toteutettavia tiedotustoimia, joilla varmistetaan sukupuolinäkökulman sisällyttäminen maahanmuutto-
politiikkaan ja politiikan säännöllinen arvioiminen sukupuolikysymysten näkökulmasta;
66. pyytää neuvostoa, komissiota ja jäsenvaltioita laatimaan oikeudellisen kehyksen, joka takaa siirtolais-
naisille oikeuden saada oma passi ja oleskelulupa ja jonka nojalla näiden asiakirjojen pois ottaminen onrikos;
67. pyytää komissiota ja jäsenvaltioita tehostamaan siirtolaisnaisten alkuperämaiden kanssa käytävää vuo-
ropuhelua naisten oikeuksien ja sukupuolten välisen tasa-arvon kunnioittamisen edistämiseksi sekä naisten
köyhyyden ja taloudellisen riippuvuuden torjumiseksi;13.12.2006 C 303 E/862 Euroopan unionin virallinen lehti
Torstai, 6. heinäkuuta 2006FI
68. huomauttaa, että maahanmuutto ja kotouttaminen ovat läheisessä yhteydessä toisiinsa ja että menes-
tyksekäs maahanmuutto ja kaikkien osapuolten hyötyminen edellyttää, että maahanmuuttostrategioihin liite-
tään kokonaisvaltaiset ja monitahoiset kotouttamisstrategiat;
69. pitää valitettavana, ettei kotouttamisasiassa olla edistytty Tampereella 1999 pidetyn huippukokouksen
jälkeen, ja katsoo, että Euroopan unionin on vastedes omaksuttava vastuunsa tällä alalla; pitää tältä osin
myönteisenä, että on otettu käyttöön kolmansien maiden kansalaisten kotouttamisen eurooppalainen
rahasto; tukee muuttoliikkeen eurooppalaisen seurantakeskuksen pikaista perustamista, jotta nopeutetaan Eu-roopan unionin ja jäsenvaltioiden pyrkimyksiä kotouttamisen alalla;
70. korostaa, että siirtolaiset ovat rikkaus vastaanottajamaille, ja vaatii siirtolaisten roolin parempaa
tunnustamista ja vahvistamista; korostaa, että myös Euroopan kansalaisilla on siirtotyöläisten tapaan oikeu-
tensa ja velvollisuutensa, joita on kunnioitettava;
71. pyytää jäsenvaltioita ottamaan nämä myönteiset näkökohdat mukaan kansallisiin tiedotuskampanjoi-
hinsa;
72. kehottaa jäsenvaltioita ottamaan käyttöön oikeudenmukaisen ja avoimen menettelyn maahanmuutta-
jien työllistymismahdollisuuksien helpottamiseksi siten, että työterveys- ja työturvallisuusolosuhteet sekäyritysten palvelukseen ottamisen ehdot ovat kohtuulliset;
73. kehottaa komissiota ja jäsenvaltioita kehittämään erilaisia nuorisovaihtojärjestelyjä, tekemään aloitteita
osana Euroopan yhteisön seitsemättä tutkimuksen, teknologian kehittämisen ja demonstroinnin puiteoh-
jelmaa (2007-2013) ja edistämään lähempiä kulttuuri- ja koulutusyhteyksiä asianomaisten kolmansien
maiden kanssa vahvistamalla EU:n ja kehitysmaiden välisten koulutuslaitosten yhteistyötä, sekä tukemaansosiaalista kuntoutusta koskevia toimia;
74. kehottaa komissiota yhdessä jäsenvaltioiden kanssa edistämään ja kehittämään kehitysmaiden opiskeli-
joille ja vastavalmistuneille tarkoitettuja vaihto-ohjelmia, jotka —kuten Erasmus, Erasmus-Mundus, Come-
nius, Sokrates ja Leonardo da Vinci -ohjelmat, joista on jo saatu melko hyviä tuloksia —auttavat saavutta-
maan tilapäisen maahanmuuton tavoitteet ja mahdollistavat hyvien käytänteiden ja tietotaidon siirtämisenalkuperämaihin;
75. kehottaa komissiota ja jäsenvaltioita parantamaan ei-rahoituksellisia, sosiaalisia ja ammattitaitoon liit-
tyviä kehittämisen osatekijöitä auttamalla asianomaisia maita arvioimaan nuorten roolia ja parantamaan
kotoutumista ja kansalaisuuden omaksumista sekä yhdistämällä taloudellisen maahanmuuton asianomaisettoimijat, kuten alkuperämaissa ja kohdemaissa toimivat kansalaisjärjestöt ja työmarkkinaosapuolet;
76. pyytää, ettei Euroopan unioni ja sen jäsenvaltiot tarkastelisi yhteistyössään kolmansien maiden kanssa
siirtolaisuutta vain jatkeena omille rajoittaville maahanmuuttopolitiikoilleen; vastustaa unionin ja sen jäsen-
valtioiden siirtolaispolitiikan ”ulkoistamista” eli sitä, että vastuu siirtolaisongelmista sysätään pelkästään
eteläisten maiden harteille;
77. toteaa lisäksi, että muuttovirtojen hallintaa ei voida asettaa assosiaatiosopimusten ennakkoedellytyk-
seksi;
78. kehottaa komissiota ja jäsenvaltioita tekemään käytännön ehdotuksia, joilla edistetään laillisten
maahanmuuttokanavien käytettävyyttä, jotta laittoman työvoiman markkinoita sekä siirtolaistyöntekijöidenjoutumista riiston kohteeksi voidaan torjua;
79. kehottaa jäsenvaltioita soveltamaan aitoa maahanmuuttopolitiikkaa, joka perustuu ihmisoikeuksien ja
kansainvälisen oikeuden kunnioittamiseen;13.12.2006 C 303 E/863 Euroopan unionin virallinen lehti
Torstai, 6. heinäkuuta 2006FI
80. kehottaa kaikkia Euroopan unionin jäsenvaltioita ratifioimaan siirtolaisten oikeuksien suojaamisesta
annetun kansainvälisen yleissopimuksen sekä noudattamaan kaikilta osin kansainvälisiä sitoumuksiaan siirto-
laisten ja heidän perheidensä suojelemiseksi;
81. panee merkille siirtotyöläisten hyväksikäytön lisääntymisen ja kehottaa jäsenvaltioita varmistamaan
EU:n ja kansallisen työlainsäädännön täytäntöönpanon sekä tarjoamaan kaikille siirtotyöläisille oikeudellisen
ja sosiaalisen suojelun huonoa kohtelua ja hyväksikäyttöä vastaan;
82. kehottaa Euroopan unionia ja sen jäsenvaltioita kaventamaan Euroopan unioniin muuttaneiden ulko-
maalaisten ja jäsenvaltioiden kansalaisten nauttiman statuksen välistä kuilua siten, että edellisille myönnetään
mahdollisimman hyvä oikeusturva pyrittäessä täyttämään tavoite, jonka mukaan Euroopan kansalaisuudenvoivat saada myös yhteisön ulkopuolelta tulleet henkilöt;
83. tunnustaa olevan erittäin merkittävää, että kolmansien maiden kansalaisille varmistetaan koko union-
issa vähintäänkin oikeuksien yhteinen vähimmäistaso; pitää siten myönteisinä suunnitelmia, joilla pyritäänluomaan yhdenvertaiset lähtökohdat kaikille Euroopan unionin työmarkkinoille saapuville maahanmuutta-jille;
84. pitää myönteisenä, että kausityöntekijöitä varten aiotaan luoda oikeudenmukainen ja avoin hyväksy-
mismenettely ja että heille aiotaan taata oikeuksia; katsoo, että suppean tai vähäisen ammattitaidon omaavienmaahanmuuttajien tilanteeseen olisi kiinnitettävä asianmukaista huomiota; katsoo, että näitä erityisenhaavoittuvassa asemassa olevia työntekijäryhmiä on suojeltava syrjinnältä ja riistämiseltä;
85. pyytää jäsenvaltioita takaamaan itsenäisen aseman ja työluvan myöntämisen oikeudellisen aseman
pääasiallisen haltijan puolisolle ja lapsille, kun perheen yhdistämistä koskeva pyyntö on hyväksytty, jottaheidän oikeutensa voidaan täysin taata ja suojata ja jotta heidän sopeutumistaan yhteiskuntaan voidaan hel-pottaa;
86. pyytää jäsenvaltioita nimittämään eräänlaisen keskustelunjohtajan (oikeusasiamiehen) kansallisesti tai
paikallisesti siirtolaisten työoloja, oikeudellista suojaa tai syrjintää koskevien pyyntöjen ja valitusten käsittele-miseksi ja pyytää komissiota tarkastelemaan jäsenvaltioiden kansallisia ja alueellisia hyviä käytäntöjä tällä
alalla;
87. pitää valitettavana, ettei ihmiskaupan ja muuttoliikkeen välisiä yhteyksiä ole tunnustettu; toteaa, että
useat ihmiskaupan uhreiksi joutuneet naiset eivät saa minkäänlaista oikeudellista tai sosiaalista suojelua;
pyytää komissiota ja jäsenvaltiota keskittymään ihmiskaupan torjumista koskeviin strategioihin, joilla pyri-
tään ehkäisemään ihmiskauppaa ja suojelemaan sen uhreja; kehottaa jäsenvaltioita myöntämään näille naisillepitkäaikaisen oleskeluluvan;
88. vaatii komissiota ja neuvostoa antamaan siirtolaisuuden yhteydessä ilmenevän ihmissalakuljetuksen
torjunnalle keskeisen sijan Euroopan unionissa sekä myöntämään tälle työlle riittävät varat; katsoo, ettävalmisteilla olevan toimintaohjelman on heijasteltava tätä prioriteettia ja asetettava erityistä painoarvoa kaik-kein haavoittuvimpiin ryhmiin ja erityisesti naisiin ja alaikäisiin sekä korostettava alkuperä- ja kauttakulku-maiden välisen yhteistyön tarvetta;
89. edellyttää, ettei komissio hyväksyessään toimia kehitysmaista lähtöisin olevan järjestäytyneen ihmis-
kaupan torjumiseksi kriminalisoi uhreja vaan keskittyy syyllisten rankaisemiseen; toteaa, että monet ihmis-kaupan uhreiksi joutuneet naiset ovat oikeudellisen ja sosiaalisen suojelun tavoittamattomissa; kehottaa jäsen-valtioita takaamaan näille naisille mahdollisuuden pitkäaikaiseen oleskelulupaan;
90. pyytää neuvostoa sisällyttämään tämän päätöslauselman suositukset yhteiseen kantaan, jota valmistel-
laan YK:n syyskuussa 2006 järjestämään kansainvälistä muuttoliikettä ja kehitystä koskevaan korkean tasonvuoropuheluun;
91. kehottaa puhemiestä välittämään tämän päätöslauselman neuvostolle ja komissiolle sekä Euroopan
unionia jäsenvaltioiden ja AKT-maiden hallituksille, AKT-EU-ministerineuvostolle sekä AKT:n ja EU:n yhtei-selle parlamentaariselle edustajakokoukselle.13.12.2006 C 303 E/864 Euroopan unionin virallinen lehti
Torstai, 6. heinäkuuta 2006FI